Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 133/12/7707	Prešov, 2.4.2012
EEČ : 2-58-95-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prešov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
1)	dňa 25. 12. 2011 asi o 21.30 hod. vo XXXXX XXXXX okr. XXXXX, v spoločnom byte pod vplyvom alkoholu, potom čo jeho manželka XXXXX vošla do chodby bytu obv. tam na ňu v tme čakal, pričom v rukách na ktorých mal zváračské rukavice držal dýku a kuchynský nôž, pričom jej vyčítal ich vzájomné spolunažívanie a týmto spôsobom u nej vzbudil obavu, že na ňu zaútočí,
2)	dňa 27. 12. 2011 asi o 10.00 hod vo XXXXX okr. XXXXX v spoločnom byte pod vplyvom alkoholu vulgárne nadával svojej manželke XXXXX a následne ju fyzicky napadol tak, že ju opakovane udieral do vlasatej časti hlavy, následne ju sotil tak, že spadla a keď sa postavila opakovane ju päsťami bil po celom tele, pričom jej spôsobil zranenia a to pomliaždenie spánkovo-temennej a záhlavnej oblasti hlavy vľavo a zlomeninu 9. rebrá vľavo, ktoré zranenia si podľa znalca z odboru zdravotníctvo vyžadujú liečenie spojené s práceneschopnosťou v trvaní 4-5 týždňov.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Podľa § 216 odsek 4 Trestného poriadku je určené obmedzenie v skúšobnej dobe  obvineným nasledovne:
1.	XXXXX, dátum narodenia: XXXXX
zákaz požívania alkoholických nápojov
Odôvodnenie:
	Uznesením Obvodného oddelenia PZ XXXXX ČVS: ORP-79/VS-PO-2012 zo dňa 07. 02. 2012 bolo začaté trestné stíhanie a zároveň vznesené obvinenie XXXXX pre trestný čin nebezpečného vyhrážania podľa § 360 ods. 1, 2 písm. a), b) Trestného zákona a trestný čin ublíženia na zdraví podľa § 156 ods. 1, 2 písm. a) Trestného zákona, na tom skutkovom základe, ako je to uvedené vo výrokovej časti tohto uznesenia.

	Obvinený XXXXX sa pri svojom výsluchu do zápisnice pred vyšetrovateľom priznal, vyhlásil, že sa uvedeného konania dopustil, svoje konanie oľutoval. 

	Obvinený po poučení o podmienkach podmienečného zastavenia trestného stíhania uviedol, že súhlasí s tým, aby trestné stíhanie bolo podmienečne zastavené, keďže prehlásil, že stíhaný skutok spáchal a svoje konanie oľutoval. 

	Z odpisu z registra trestov vyplýva, že obvinený nebol súdne trestaný a v mieste bydliska je hodnotený všeobecne.

	Podľa § 216 ods. 1 Trestného zákona v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného, po vznesení obvinenia do podania obžaloby podmienečne zastaviť trestné stíhanie, ak obvinený

a)	vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
b)	nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Podľa § 216 ods. 2 Trestného poriadku v uznesení o podmienečnom zastavení trestného stíhania sa určí skušobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	Vzhľadom na vyššie uvedené, keďže boli splnené podmienky na podmienečne zastavenie trestného stíhania, bolo trestné stíhanie vedené proti obv. XXXXX podmienečne zastavené a bola mu určená skúšobná doba v trvaní 18 (osemnásť) mesiacov.

	Obvineného zároveň poučujem, že ak v priebehu skúšobnej doby bude viesť riadny život a splní obmedzenie spočívajúce v zákaze požívania alkoholických nápojov, rozhodnem, že sa osvedčil. Inak bude rozhodnuté, a to aj počas skúšobnej doby, že sa v trestnom stíhaní pokračuje. 

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa oznámenia uznesenia na Okresnú prokuratúru 	v Prešove. O sťažnosti rozhoduje Krajská prokuratúra v Prešove.
Sťažnosť má odkladný účinok.

JUDr. Beáta VandžurováXXXXXNehilová
prokurátorka